Sakerowers brand op polisie los | Maroela Media
Twee polisiebeamptes is Maandag geskiet en ernstig beseer toe hulle tydens 'n patrollie op 'n sakerooftog in Tonga naby Komatipoort in Mpumalanga afgekom het.
Volgens kapt. Dineo Lucy Sekgotodi, polisiewoordvoerder, het die beamptes, onderskeidelik 38 en 42 jaar oud, 'n roetinepatrollie uitgevoer toe hulle onwetend verby die rooftog wat aan die gang was, gery het.
"Toe die verdagtes die polisievoertuig opmerk, het hulle op die beamptes losgebrand. 'n Oor-en-weer-skietery het gevolglik uitgebreek.
"Die beamptes is tydens die voorval beseer en na 'n nabygeleë hospitaal gehaas."
Sekgotodi sê die polisie ondersoek die saak, maar dat niemand nog in verband met die voorval in hegtenis geneem is nie.
Genl.maj. Zodwa Mokoena, die Valke se provinsiale hoof in Mpumalanga, het die voorval ten sterkste veroordeel.
"'n Aanval op die polisie is 'n aanval op die staat. Ons sal geen steen onaangeroer laat om te verseker dat die skuldige partye aan die pen ry nie."
Wat van die aanvalle teen ons of is net die uniforms so vreeslik belangrik? Gggmmmfff bekotsingswaardig werklik om so min vir die publiek om te gee!!!
Mens noem dit anargie. Die kriminele voel minder vir die polisie en weermag as vir die publiek. Ek gaan nie eers begin om te verduidelik waarom nie. Dit is vanselfsprekend.
Goed opgeleide kriminele (terroriste) wat ons swak opgeleide polisie n les leer. Te danke aan JM.
Dis omdat die wette al so verander is en die kriminele meer regte het.
Die polisie het nou 'n verleentheid geword en die kriminele buit die sitsuasie uit,die polisie lei nou self onder hulle swak opleiding en leierlose strukture, op hierdie stadium lyk dit asof hulle ook nie die nodige toerusting en wil het om vandag se kriminele aan te vat en misdaad te bekamp nie.